Toto Wolff

Torger Christian „Toto“ Wolff (g. 1972 m. sausio 12 d. Vienoje, Austrijoje) – austrų investuotojas-milijardierius, buvęs lenktynininkas. Formulės 1 komandos Mercedes AMG Petronas Motorsport Formula One vadovas ir bendrasavininkas (33% akcijųhttps://www.sportspromedia.com/news/ineos-mercedes-f1-investment-toto-wolff-daimler/).

 Biografija 
Gimė 1972 m. sausio 12 d. lenkų kilmės motinos bei austrų-rumunų kilmės tėvo šeimoje. Kai Toto buvo aštuoneri, tėvui buvo diagnozuotas smegenų vėžys. Toto sulaukus pilnametystės tėvas mirė.

1990 m. baigė prestižinį Vienos prancūzų licėjų. Susidomėjęs automobilių sportu, pradėjo trumpą lenktynininko karjerą Austrijoje bei Vokietijoje, tačiau dėl finansinių problemų teko pristabdyti.https://www.ubs.com/microsites/formula1/en/driving-forward/2018/toto-wolff.html  Norėdamas įkurti verslą, studijavo ekonomiką Vienos ekonomikos ir verslo universitetehttps://www.mercedes-amg.com/en/world-of-amg/stories/inside-amg/FoAM-Toto-Wolff.html .

 Investicijos 
Po studijų, aistringai susidomėjęs investicijomis, 1998 m., kartu su bičiuliu Rene Berger, įkūrė investicijų įmonę „Marchfifteen“, o 2004 m. – „Marchsixteen“.https://www.forbes.com/sites/csylt/2018/01/08/meet-the-man-who-steers-lewis-hamilton-to-victory/#686a032b1b79 Didžiausią dėmesį skirdamas naujausių technologijų įmonėms, 2006 m. nusipirko 49% akcijų „HWA“ AG įmonėje, kuri yra atsakinga už Mercedes-Benz automobilius DTM čempionate ir Formulėje 3. Akcijas pardavė 2015 m.https://www.motorsport.com/dtm/news/toto-wolff-sells-stake-in-hwa/606390/ 

2002 m. Toto, kartu su dukart Formulės 1 pasaulio čempionu Mika Hakinenu, įkūrė lenktynininkų vadybos agentūrą.

Toto yra investavęs į BRR Rallye Racing, stambią Europos ralio reikmenų pardavėjąhttps://ficsggscc.com/toto-wolff-f1-entrepreneur/ .

2009 m. aistrą investicijoms bei lenktynėms sujungė investuodamas į Williams F1 komandą bei įsigydamas 15 % jos akcijų.https://www.autoblog.com/2009/11/25/williams-sells-minority-stake-to-austrian-investor/?guccounter=1&guce_referrer=aHR0cHM6Ly93d3cuZ29vZ2xlLmNvbS91cmw_c2E9dCZyY3Q9aiZxPSZlc3JjPXMmc291cmNlPXdlYiZjZD0yJnZlZD0yYWhVS0V3anI4NzJ3eHE3bUFoV2g0WVVLSFVqQkRXc1FGakFCZWdRSUJCQUImdXJsPWh0dHBzJTNBJTJGJTJGd3d3LmF1dG9ibG9nLmNvbSUyRjIwMDklMkYxMSUyRjI1JTJGd2lsbGlhbXMtc2VsbHMtbWlub3JpdHktc3Rha2UtdG8tYXVzdHJpYW4taW52ZXN0b3IlMkYmdXNnPUFPdlZhdzB3eFlENnVDcTFBQkQ0RUx0bEl2ZzM&guce_referrer_sig=AQAAAMVaCvqhvLNH-5c74_bwiUdX3Owi2TxTCzGXrueMLOYfzB9LKd5SXKkrBDKEvctllRq5zSLsKJdtMVt7BLqSmga6AaXyfBKN0SAVOQyUZsJNPM-oBat_7wYZGkm4BsltUE5uEe3XUq0oQj48EDE0tHTyMbci6Puhcj8jXJ5UhYvj Williams F1 tapo pirmąja komanda Formulėje 1, kurios akcijų buvo galima įsigyti Frankfurto vertybinių popierių biržoje.

2013 m. sausį, palikęs Williams F1 komandą bei nusipirkęs 30% akcijų Mercedes AMG Petronas Motorsport Formula One komandoje, Toto tapo vykdančiuoju direktoriumi bei vadovaujančiuoju partneriu. 2013 m. pabaigoje tapo komandos vadovu.http://www.sportspromedia.com/news/wolff_and_lauda_acquire_shares_in_mercedes_gp

 Lenktynininko karjera 
Toto Wolff susidomėjimas automobilių sportu prasidėjo jam būnant 17 metų amžiaus, kai jis buvo pakviestas stebėti lenktyniaujančio draugo Vokietijos Formulės 3 čempionate, Nürburgring trasojehttps://www.mercedesamgf1.com/en/news/2018/10/insight-seven-things-you-didnt-know-about-toto/. Karjerą jis pradėjo 1992 m. Austrijos Formulės Ford čempionate. 1994 m. savo klasėje nugalėjo 24 valandų lenktynėse Niurburgringe. 2002 m. Toto finišavo šeštas FIA GT čempionate, kur N-GT klasėje atstovavo Autorlando Sport bei RWS Motorsport komandoms. 2003 m. perėjo į Italijos GP čempionatą, kur 2004 m., atstovaudamas JMB Racing komandai, laimėjo lenktynes FIA GT čempionate. 2006 m. Toto Wolff, su Mitsubishi Lancer E8 automobiliu liko antras Austrijos ralio čempionatehttp://www.dlg.speedfreaks.org/archive/2006/rallies/championships.html#austria, o tais pačiais metais, kartu su Duller Motorsport komanda, nugalėjo 24 valandų lenktynėse Dubajuje.

2009 m., po avarijos Nürburgring trasoje, oficialiai baigė lenktynininko karjerą.

 Formulė 1 

 Williams Racing 
2009 m. lapkričio mėnesį Williams Racing paskelbė, kad dalį šios „Formulė 1“ komandos akcijų įsigijo austrų investuotojas Toto Wolff. Ekipą iki tol valdė du jos įkūrėjai: vadovas seras Frankas Williamsas bei inžinerijos direktorius Patrickas Headas. Kadangi komandos kontrolė vis dar buvo įkūrėjų rankose, Toto visą dėmesį skyrė naujų rėmėjų paieškai.

Po to, kai 2012 m. kovo mėn. iš komandos netikėtai pasitraukė vienas iš vadovų Adamas Parrashttps://www.independent.co.uk/sport/motor-racing/williams-chairman-adam-parr-unexpectedly-leaves-formula-one-team-7585440.html, Toto tapo nevykdančiuoju komandos direktoriumi.

Po aštuonių sezonų be pergalių, 2012 m. gegužės mėnesį Toto Wolff atvedė Williams F1 komandą į pergalę 2012 m. Ispanijos Grand Prix, kur savo vienintelę karjeros pergalę iškovojo lenktynininkas Pastoras Maldonado, tapdamas pirmuoju venesueliečiu, laimėjusiu Formulės 1 lenktynes.https://www.autosport.com/f1/news/99578/maldonado-wins-spanish-gp-for-williams

2012 m. liepos mėnesį buvo paskelbta, jog Toto tampa vykdančiuoju komandos direktoriumi.https://www.bbc.com/sport/formula1/18967950 Savo naujoje rolėje jis bendradarbiavo su komandos įkūrėju bei vadovu seru Franku Williamsu.

2013 m. sausį buvo paskelbta, jog Toto Wolff palieka vykdančiojo direktoriaus pareigas Williams F1 komandoje bei persikelia į kitą komandą, tačiau turimų Williams F1 komandos akcijų neparduoda.

 Mercedes-AMG Petronas Formula One team 
Nuo 2010 m., kai Mercedes-Benz sugrįžo į Formulę 1, komandai pavyko iškovoti tik vieną pergalę, todėl 2012 m. gruodį, Mercedes-Benz komandą paliko 22 metus joje dirbęs komandos vadovas Norbertas Hauga.https://www.bbc.com/sport/formula1/20715787 Sekančių metų sausio mėnesį Toto Wolff buvo paskirtas komandos „Mercedes-AMG Petronas Formula One Team“ vykdančiuoju direktoriumi.

Toto Wolff, 3 kartus Formulės 1 čempionas Niki Lauda, kuris buvo įsigijęs 10 % komandos akcijų, bei komandos direktorius Rosas Brawnas sudarė naują valdybos grupę.http://www.sportspromedia.com/news/wolff_and_lauda_acquire_shares_in_mercedes_gp

2013 m. žiemą, komandą palikus septyniskart Formulės 1 pasaulio čempionui Michaeliui Šumacheriui, naują lenktynininkų porą sudarė už 100 milijonų JAV dolerių iš McLaren persikėlęs pasaulio čempionas Luisas Hamiltonashttps://www.telegraph.co.uk/sport/motorsport/formulaone/lewishamilton/9572696/Lewis-Hamilton-to-join-Mercedes-in-100m-move-from-McLaren-signing-a-three-year-deal.html bei Nikas Rosbergas.

2013 m. sezonas Toto Wolff vadovaujamai komandai nebuvo sėkmingas. Komanda iškovojo tik 3 pergales bei liko antra konstruktorių taurėje, nusileisdama Red Bull-Renault komandai.

2014 m. sezone Toto Wolff pavyko iškovoti istorinę pergalę namų lenktynėse. Austrijoje, Red Bull Ring trasoje vykusiose lenktynėse jo vadovaujam komanda Mercedes-AMG Petronas iškovojo pirmąją bei antrąją vietas, o „Williams F1“ komanda, kurios akcininku buvo Toto, iškovojo trečiąją bei ketvirtąją vietas. Tai pačiais metais Toto pardavė 5 % „Williams F1“ komandos akcijų amerikiečių verslininkui, Formulė 1 bolidų kolekcionieriui Bredui Hollingeriui. Iki 2016 m. kovo Toto pardavė likusius 10 % akcijų.https://www.wsj.com/articles/toto-wolff-sells-remaining-stake-in-f1-team-1457544900

2018 m. sezonas buvo pats sėkmingiausias per visą Toto Wolff vadovavimą komandai. Mercedes-Benz iškovojo titulą tiek Formulė 1 čempionate, kuriame nugalėtoju tapo Luisas Hamiltonas, tiek Formulė 2 čempionate, kuriame čempiono titulą iškovojo „Mercedes-AMG Petronas“ rezervinis vairuotojas Džordžas Raselas. Europos Formulės 3 čempionate nugalėjo Mikas Šumacheris. DTM čempionate čempiono titulą iškovojo Geris Pafetas, vairuodamas Mercedes-AMG C63 DTM sportinį automobilį. Tame pačiame čempionate „Mercedes-AMG Motorsport Remus“ komanda liko antra, o „Silberpfeil Energy Mercedes-AMG Motorsport“ komanda ketvirta. Formulės 1 E-sporto čempionate nugalėjo „Mercedes-AMG Petronas Esports“ komandą atstovavęs lenktynininkas Brendonas Leighas. Tais pačiais metais Mercedes-Benz paskelbė, kad nuo sekančių metų pradės lenktyniauti Formulė E čempionate.

Nuo 2014 m. iki 2019 m., pasikeitus techniniam reglamentui bei prasidėjus hibridinių jėgainių erai, komanda iškovojo 6 konstruktorių taures bei tiek pat asmeninių pasaulio čempionato titulų. Komanda iškovojo 89 pergales (73,6%) bei 94 pole pozicijas (77,7 %) iš 121 galimų. „Mercedes-AMG Petronas“ lenktynininkai kvalifikacijoje net 48 kartus užsitikrino pirmąją bei antrąją vietas ir 179 kartus, iš 242 galimų, lipo ant podiumo.https://www.gpfans.com/en/articles/46273/mercedes-hybrid-era-dominance-in-numbers/

Nuo 2013 m., kai Toto Wolff prisijungė prie „Mercedes-AMG Petronas“ Formulės 1 komandos, „sidabrinių strėlių“ lenktynininkai nugalėjo 66 % lenktynių, jas laimėdami vidutiniškai 14,8 sekundžių persvara.

 Apdovanojimai 
2018 m. už pasiekimus su „Mercedes-AMG Petronas“ komanda Toto Wolff buvo apdovanotas Džono Bolstero apdovanojimu.

Tais pačiais metais Toto Wollf bei nevykdantysis direktorius Niki Lauda kasmetiniuose FIA apdovanojimuose iškovojo Prezidento apdovanojimą po to, kai „Mercedes-AMG Petronas“ komanda tapo antrąją istorijoje, iškovojusia penkias konstruktorių taures iš eilės.

2019 m. Toto buvo apdovanotas „Colin Chapman“ trofėjumi bei pateko į britų lenktynininkų klubą.

 Filantropija 
Toto Wolff šiuo metu yra pirmininko pavaduotojas Mary Bendet fonde, kuris yra įkurtas mokyklos laikų draugo garbei. Fondas siekia, kad nepasiturinčių vaikų gyvenimas būtų geresnis. Jo projektai apima gyvenimo sąlygų gerinimą dienos priežiūros centre, bendrabučiuose ir žaidimų aikštelėse. Mary Bendet fondas rūpinasi repeticijų studijų kūrimu, skiria stipendijas jauniems talentams, atidaro aklų ir neįgalių vaikų centrus, norint juos paruošti kasdieniam gyvenimui.

 Asmeninis gyvenimas 
Toto Wolff gyvena su antrąja žmona, buvusia Škotijos lenktynininke bei dabartine Formulės E komandos „Venturi Formula E“ direktore Susie Wolff. Pora gyvena Ermatingene, Šveicarijoje.

Pora susituokė 2011 m. spalio mėnesį. 2017 m. balandžio 10 d. jiems gimė berniukas Jack Wolff.

Toto Wolff taip pat turi nekilnojamo turto Nortamptonšyre, Anglijoje, bei daugiau nei 11 sportinių bei istorinių automobilių. Jo turtas vertinamas daugiau nei 450 milijonų JAV dolerių.https://www.sportskeeda.com/f1/toto-wolff-net-worth

Toto Wolff laisvai kalba vokiečių, anglų, prancūzų, italų bei lenkų kalbomis.

 Šaltiniai 

Kategorija:Austrijos asmenybės
Kategorija:Automobilių lenktynininkai
Kategorija:Investuotojai
Kategorija:Verslininkai